Copiii, victime ale agresiunii. Femeia care a văzut iadul, a scăpat de el, iar acum îi ajută pe alții să evadeze.
Ieri a fost Ziua Internaţională a Copiilor Victime ale Agresiunii. Procurorii au închis 80,4% dintre dosarele cu agresiuni sexuale asupra copiilor. 3.496 dintre dosarele deschise între 2014-2020 au fost finalizate prin rechizitorii. Cofondatoarea Asociaţiei Luthelo, din Sibiu, a fost și ea victimă. Loredana Kaschovits e sprijin pentru zeci de mame şi copii și are propriul ei centru.
A văzut iadul, a izbutit să scape din el și acum îi ajută și pe alții să evadeze. Loredana Kaschovits, din Sibiu, a fugit de o mamă care o teroriza psihic și de un soț care o bătea și pe ea și pe copii.Loredana avertizează că majoritatea violențelor se petrec acasă. Iar copiii abuzați sunt ușor de recunoscut."Copii nesiguri, care sunt timizi, se ascund, nu fac eye contact sau sunt percepuţi drept bully la şcoală", spune Loredana.Loredana Kaschovits crede că educația anti-victimă, cum o numește ea, este bine să înceapă de la vârsta grădiniței."Dacă ei consideră că e normalitate ceea ce trăiesc, efectiv perpetuează mai târziu. Fie, dacă sunt fetiţe, caută asta într-o relaţie cu un partener abuziv, dacă sunt băieţi, de cele mai multe ori ei devin agresori", explică Loredana.Din 2014 până în 2020, procurorii au deschis peste 18 mii de anchete de agresiuni sexuale în care victime au fost copii. 20% au fost clasate.Foto: Aleph NewsLucian Netejoru, șeful Inspecției Judiciare, i-a explicat Sorinei Matei, la emisiunea OFF/ON THE RECORD, că România are nevoie de magistrați pregătiți să ancheteze și să judece aceste cazuri delicate.Sorina Matei: Vi se pare că magistrații, procurorii și judecătorii înțeleg acest fenomen? Sunt atenți?Lucian Netejoru: Este o problemă pentru că s-a mai propus acolo intensificarea unor forme de pregătire.